Bahamy – państwo we Pōłnocnyj Americe rozlygowane na Atlantyckim Ôceanie, na wyspach archipelagu ô jednakim mianie. Z anfanga pōmiyszkiwane bez Arawakōw, ôddekńōne do Ojropejczykōw we 1492, niyskorzi kolōnijo Wielgij Brytaniji, ôd 1973 niypodległe. Gospodarka ôparto na turystyce. Bahamy majōm nojmodszo populacyjo na świecie, połowa ludzi niy je wiyncy kej 30 lot stare.